DreamWorks Animation
„DreamWorks Animation SKG, Inc.“ – JAV animacijos studija, įsikūrusi Glendeile, Kalifornijoje, kurianti pilnametražius animacinius filmus bei televizijos programas. Įmonė kol kas yra išleidusi 25 animacijos filmus, tarp kurių yra „Šrekas“, „Madagaskaras“, „Kung Fu Panda“ bei „Kaip prisijaukinti slibiną“. 2012 m. spalį iš savo sukurtų filmų „DreamWorks“ visame pasaulyje uždirbo 10 mlrd. dolerių. Keturios iš kompanijos animacijų („Šrekas 2“, „Šrekas 3“, „Šrekas. Ilgai ir laimingai“ bei „Madagaskaras 3“) yra 50-ties visų laikų daugiausiai uždirbusių filmų sąraše.